Fit-12 ta' April 2017, l-ambaxxaturi tal-UE qablu rigward il-pożizzjoni ta' negozjar tal-Kunsill dwar assistenza makrofinanzjarja għar-Repubblika tal-Moldova. Qed jiġu proposti sa €100 miljun f'assistenza mill-UE, li minnhom €60 miljun huma f' u €40 miljun bħala għotjiet . Din għandha tissupplimenta r-riżorsi pprovduti mill-FMI u istituzzjonijiet multilaterali oħrajn. L-assistenza għandha l-għan li tappoġġa l-aġenda għall- istabbilizzazzjoni ekonomika tal-pajjiż, waqt li tgħin biex jiġu koperti l-ħtiġijiet ta' finanzjament estern tagħha matul is-sentejn li ġejjin. L-ambaxxaturi talbu lill-presidenza biex tibda taħditiet dwar id-deċiżjoni proposta mal- Parlament Ewropew , hekk kif il-Parlament ikun qabel dwar il-pożizzjoni tiegħu. L-ekonomija tar-Repubblika tal-Moldova ntlaqtet minn instabbiltà politika matul il-perjodu bejn l-elezzjonijiet ta' Novembru 2014 u Jannar 2016. Kienet affettwata wkoll minn skandlu ta' frodi bankarji, attività ekonomika dgħajfa u projbizzjonijiet fuq l-importazzjonijiet imposti mir-Russja. Sa minn kmieni fl-2016, l-awtoritajiet adottaw għadd ta' , iżda jenħtieġ li jagħmlu aktar sforzi fl-implimentazzjoni tagħhom, filwaqt li jenħtieġ li dawk responsabbli għal frodi bankarji jitressqu quddiem il-ġustizzja. Ir-riformi fis- settur finanzjarju u fil-ġestjoni tal- finanzi pubbliċi twettqu fil-qafas ta' negozjati dwar programm tal-FMI. F'Lulju 2016, l-awtoritajiet tal-Moldova u l-FMI qablu dwar arranġament ta' tliet snin għal faċilità ta' kreditu estiż u faċilità ta' fond estiża li jammonta għal $178.7 miljun. Ir-Repubblika tal-Moldova talbet ukoll assistenza kumplimentari mill-UE f'Awwissu 2015 u ġeddet din it-talba f'Marzu 2016. L-assistenza tal-UE tkun soġġetta għal memorandum ta' qbil (MtQ), li jinkludi kondizzjonijiet preċiżi u speċifiċi, li għandhom jiġu miftiehma mir-Repubblika tal-Moldova mal-Kummissjoni. Waħda mill-prekondizzjonijiet tkun li r-Repubblika tal-Moldova tirrispetta mekkaniżmi demokratiċi effettivi, inkluż . Għandha tirrispetta wkoll l- u tiggarantixxi r-rispett tad- drittijiet tal-bniedem . L-objettivi jinkludu wkoll l-effiċjenza, it-trasparenza u r-responsabbiltà tal-ġestjoni tal-finanzi pubbliċi, prevenzjoni effettiva tal-korruzzjoni u l-ħasil tal-flus, u l-governanza u s-superviżjoni tas-settur finanzjarju. Il-Kummissjoni u s-Servizz Ewropew għall-Azzjoni Esterna għandhom jissorveljaw regolarment it-twettiq ta' dawn il-prekondizzjonijiet u objettivi. Id-deċiżjoni teħtieġ maġġoranza kwalifikata fil-Kunsill, bi qbil mal-Parlament Ewropew. Il-bażi legali hija l-artikolu 212 tat-Trattat dwar il-Funzjonament tal-Unjoni Ewropea. Skeda informattiva - relazzjonijiet UE-Moldova